**O projektu**

Uključenost u volontiranje i civilno društvo u ranoj dobi podiže svijest djece i mladih da svi mi kao volonteri možemo značajno doprinijeti kvaliteti života drugih i našim zajednicama, a bez očekivanja bilo čega zauzvrat.
Ovim projektom ćemo uključivati učenike u volonterske aktivnosti škole i lokalne zajednice. Učenici će imati priliku izraziti svoje mišljenje i osjećati se odraslima.

With this project we will involve students in the volunteer activities of the school and the local community. Students will have the opportunity to express their opinions and feel like adults. They will act not only physically, but their mind will also be active in the search for how to be an active and engaged citizen.
The project raises the awareness of children and young people that all of us as volunteers can significantly contribute to the quality of life of others and our communities, without expecting anything in return.

**CILJEVI**

Cilj projekta je pripremiti učenike za suživot s drugima u zajednici te razvijati i poticati kvalitetan sustav vrijednosti i odgovornosti za zajednicu. Projektom će učenici razvijati empatiju i osjećaj solidarnost. Poticat će se na prepoznavanje potrebitih i na plemenito ponašanje.
Mladi volonteri će preuzeti odgovornost za svoja djela, sudjelovati u donošenju i provođenju odluka radne okoline, a ujedno će im se pružiti i mogućnost stjecanja nauke iz određenog područja.
Učenici će steći i usavršiti vještine poput uspješnog uspostavljanja komunikacijskih odnosa i timskog rada te vještina vezanih uz rješavanje problemskih zadataka, planiranje, organizaciju i prezentaciju vlastitih ideja i zamisli. Uz kritičko promišljanje i zaključivanje učenici će djelomično preuzimati odgovornost za svoje postupke i učinjena djela te doprinose ostvarenju sveukupnog volonterskog cilja.
Naglasak će biti na izvanučioničkoj i terenskoj nastavi, suradnji s udrugama i lokalnom zajednicom.

**RADNI POSTUPAK**

Projekt započinje 13.9.2021. i završava 13.6 2022. godine.
Projektni partneri će izabrati nekoliko aktivnosti (minimalno 5) te ih obilježiti s učenicima i svoje uratke postaviti na Twinspace i Facebook stranicu. Neki od primjera učeničkih aktivnosti su vršnjačka podrška u savladavanju nastavnog programa, akcije zaštite okoliša i promocije ekologije, posjeti djeci u bolnicama, prikupljanje pomoći za ugrožene, podrška učenicima s poteškoćama itd.
Učenici u partnerskim školama slobodni su i sami osmisliti i provesti aktivnosti u svojoj sredini koje su im zanimljive i u kojima žele sudjelovati. Poželjno je uključiti i roditelje i volontere iz zajednice kako bi učenici aktivno učili od starijih, razvijali socijalnu koheziju te izgradili bolji sustav podrške u volonterskom odgoju.
Rezultat projekta će biti javni Twinspace i suradnička knjiga aktivnosti kao poticaj drugim školama i učenicima da se uključe u volontiranje.

**OČEKIVANI REZULTATI**

Očekivani rezultati projektnih partnera: Projektni partneri ostvaruju minimalno 5 aktivnosti unutar projekta koje samostalno odabiru.
Očekivani rezultati učenika: Učenici će steći i usavršiti vještine poput uspješnog uspostavljanja komunikacijskih odnosa i timskog rada, boljih interpersonalnih vještina te vještina vezanih uz rješavanje problemskih zadataka, planiranje, organizaciju i prezentaciju vlastitih ideja i zamisli. Razvijat će samopouzdanje kroz međusobnu suradnju s drugim volonterima, partnerima te pri individualnom radu.
Rezultat projekta će biti javni Twinspace i suradnička knjiga aktivnosti kao poticaj drugim školama i učenicima da se uključe u volontiranje.